New Order

New Order ass eng englesch New-Wave- a Post-Punk-Band vu Manchester.

D'Band ass den Nofollger vun Joy Division, well d'Membere vun där Band ausgemaach haten, net méi ënner deem Numm opzetrieden, wann ee vun de Memberen d'Band géif verloossen. Wéi de Sänger Ian Curtis sech am Mee 1980 ëmbruecht huet, hunn déi aner dräi Bandmemberen d'Band opgeléist a sech als New Order nei forméiert.

Memberen
Bei New Order huet de Gittarist Bernard Sumner d'Roll vum Frontsänger iwwerholl. Komplettéiert gouf d'Band duerch de Peter Hook (E-Bass), de Stephen Morris (Batterie) an der Gillian Gilbert (Keyboards). Wärend der Tour 2001 koum de Phil Cunningham (Keyboards,Gittar) plazeweis zum Asaz. Zanter 2004 spillt de Phil Cunningham permanent d'Keyboards, amplaz vun der Gillian Gilbert, déi sech fir op hir schwéier krank Duechter opzepassen aus der Band zeréckgezunn huet.

 Geschicht 
Déi éischt Verëffentlechunge vun New Order waren nach staark vun der Musek vun Joy Division beaflosst, well d'Kompositiounen deelweis nach vum Ian Curtis gestaamt hunn. Mat der Zäit hunn New Order hiren eegene Stil aus New Wave an elektronescher Dance-Musek entwéckelt. Speziell ass d'Bass-Spill vum Peter Hook, dat méi wéi eng Bariton-Gittar kléngt as wéi e Bass.

De gréisste Succès vun New Order war d'Maxi-Single Blue Monday aus dem Joer 1983. Dës Schallplack, déi bei Factory Records erauskoum, ass bis haut weltwäit déi am meeschte verkaafte Vinyl-Maxisingle. De Song gouf 1988 an 1995 erëm verëffentlecht. 1990 haten New Order hiren éischten an eenzegen Nr.1 Single Hit a Groussbritannien, wéi se zesumme mat Spiller vun der englescher Foussball-Nationalequipe ënner dem Numm „EnglandNeworder“ fir d'Foussball-Weltmeeschterschaft d'Lidd World in Motion opgeholl hunn.

An den 1990er-Jore sinn en Album (Republic) an eng Rei vu Compilatioune mat Singles a Remixen erauskomm.

D'Membere vun der Band hunn an dëser Zäit verschidden aner Museksprojekter gehat. De Bernard Sumner zesumme mam Johnny Marr vun The Smiths an dem Neil Tennant vun de Pet Shop Boys als Electronic, de Peter Hook fir d'éischt mat Revenge a spéider mat Monaco an Stephen Morris/Gillian Gilbert hu Musek als The Other Two gemaach.

2001 koumen den neie Studiosalbum Get Ready an d'Hitsingle Crystal eraus, déi méi rockeg ware wéi fréier Wierker vun der Band. Am Abrëll 2005 ass den Album Waiting for the Sirens' Call verëffentlecht ginn. Vum New Musical Express krut d'Band fir hiert Liewenswierk den „Godlike Genius“-Award.

De 4. Mee 2007 huet de Peter Hook an engem Telefonsinterview bekannt ginn, datt hien net méi mat New Order zesummeschafft.XFM - Peter Hook: "New Order Have Split".

 Discographie 
 Albumen 
JoerAlbumDACHUKUS1981Movement301983Power, Corruption & Lies1841985Low-Life7941986Brotherhood91171987Substance18103361989Technique25151321993Republic541111994The Best Of New Order4781995The Rest Of New Order2001Get Ready715246412002International2002Retro2005Waiting For The Sirens Call1438445462005The Singles

 EPs, Live etc. 
 1982 - 1981-1982 EP
 1986 - The Peel Sessions 1982
 1987 - The Peel Sessions 1981
 1992 - BBC Radio 1 Live In Concert (live in Glastonbury 1987)
 1997 - Video 586
 2002 - Back to Mine
 2003 - The Peter Saville Show Soundtrack
 2004 - In Session (live in Studio 1998/2001)
 2007 - Control - official Soundtrack (Soundtrackalbum zum Ian Curtis-Film "Control" incl. 3 neie New Order-Songs: "Exit", "Hypnosis" a "Get Out")

 Singles 

JoerSingleDACHUKUS1981Ceremony341981Procession / Everything´s Gone Green381982Temptation291983Blue Monday241091983Confusion121984Thieves Like Us181985The Perfect Kiss461985Sub-Culture631986Shell-Shock281986State Of The Nation301987Bizarre Love Triangle56981987True Faith8134321987Touched By The Hand Of God37201988Blue Monday '88393681988Fine Time111989Round And Round21641989Run 2491990World In Motion212711993Regret394281993Ruined In A Day221993World (The Price Of Love)7713921993Spooky221994True Faith '94919951963211995Blue Monday '955417200160 Mph292001Crystal398382002Here To Stay77152002World In Motion 2002432002Confusion642005Krafty6582005Jetstream86202005Waiting For The Sirens Call21

 Um Spaweck 
 Offiziell Websäit (englesch)
 Offiziell däitsch Websäit

Kategorie:Museksgruppen an England
Kategorie:Brittesch Rockgruppen
Kategorie:Brittesch Popgruppen